ชัดแล้ว! ผถห.ใหญ่ DOD ขายบิ๊กล็อตสูงกว่าราคากระดาน ดึงลูกค้าร่วมพันธมิตร
ชัดแล้ว! ผถห.ใหญ่ DOD ขายบิ๊กล็อตสูงกว่าราคากระดาน ดึงลูกค้าร่วมพันธมิตร
23 ก.ค. 2561

สืบเนื่องจากวันนี้ (23 ก.ค.) มีรายการสรุปซื้อขายกระดานรายใหญ่ (Big lot) ภาคเช้าของหุ้น บริษัท ดีโอดี ไบโอเทค จำกัด (มหาชน) หรือ DOD จำนวน 1 รายการ ปริมาณ 10,000,000 หุ้น มูลค่ารวม 135 ล้านบาท ราคาเฉลี่ย 13.50 บาทต่อหุ้น ซึ่งเป็นราคาสูงกว่ากระดานซื้อขาย โดยราคาหุ้น DOD ปิดตลาดเช้าอยู่ที่ 13.20 บาท ลบ 0.20 บาท หรือ 1.49% มูลค่าซื้อขายที่ 273.86 ล้านบาท
ล่าสุด แหล่งข่าวรายหนึ่งได้เปิดเผยว่า รายการ BIG LOT ดังกล่าวเป็นการขาย BIG LOT ให้กับกลุ่มคู่ค้ารายใหญ่ ซึ่งว่าเป็นพันธมิตรทางธุรกิจ ผู้ดำเนินธุรกิจอาหารเสริมโปรตีนสร้างกล้ามเนื้อรายใหญ่ของประเทศ จำนวน10ล้านหุ้น ในราคาหุ้นละ13.50 บาท
โดยรายการแจ้งว่า กลุ่มคู่ค้ารายดังกล่าว ได้รับการจัดสรรหุ้น IPO ในฐานะผู้มีอุปการะในจำนวนจำกัด ซึ่งน้อยกว่าความตั้งใจที่จะเข้ามาลงทุนเนื่องจากมองว่า ธุรกิจผลิตอาหารเสริมที่ได้รับมาตรฐานอย่าง DOD น่าจะเป็นทางเลือกหนึ่ง ที่สามารถใช้ DOD เป็นฐานในการผลิตอาหารเสริมในอนาคตได้ ดังนั้นจึงเป็นที่มาของการเข้าลงทุนใน DOD เพิ่มเติม
“ผู้ถือหุ้นของ DOD ทุกท่าน ร่วมกันก่อสร้าง DOD มาด้วยกัน ตั้งแต่วันแรกจนถึงวันที่ DOD ประสบความสำเร็จในการก้าวสู่การเป็นบริษัทมหาชน ดังนั้นเชื่อว่า การขาย BIG LOT ในครั้งนี้ กลุ่มผู้ถือหุ้นคงพิจารณาถึงประโยชน์ที่จะเกิดขึ้น โดยเฉพาะการต่อยอดทางธุรกิจของ DOD ในอนาคต พร้อมทั้งเชื่อว่า จะเป็นการช่วยเพิ่มปริมาณหุ้นที่หมุนเวียนอยู่ในตลาดของ DOD ให้มีสภาพคล่องที่เหมาะสมแก่การลงทุนมากขึ้น”แหล่งข่าวกล่าว
อย่างไรก็ตาม DOD ยังคงตระหนักถึงผลประโยชน์สูงสุดของผู้ถือหุ้นเป็นสำคัญ และพร้อมขยายช่องทางทางธุรกิจ เพื่อต่อยอดในธุรกิจใหม่อย่างต่อเนื่อง เพื่อมุ่งสร้างอัตราผลตอบแทนให้แก่ผู้ถือหุ้น อย่างเติบโตแบบมั่นคงยั่งยืน
โครงสร้างผู้ถือหุ้นรายใหญ่อันดับ 1-5
(ภาพรวมข้อมูลผู้ถือหุ้น ณ วันที่ 18/06/2561)